*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Noteikumi par kadastrālo vērtību bāzi 2022., 2023., 2024. un 2025. gadam**

Izdoti saskaņā ar Nekustamā īpašuma

valsts kadastra likuma

68. panta pirmo daļu

1. Noteikumi apstiprina kadastrālo vērtību bāzi 2022., 2023., 2024. un 2025. gadam atbilstoši situācijai nekustamā īpašuma tirgū uz 2019. gada 1. jūliju.

2. Kadastrālo vērtību bāzi veido:

2.1. lauksaimniecībā izmantojamās zemes bāzes vērtības lauku apvidos (*euro*/ha) (1. pielikums);

2.2. meža zemes bāzes vērtības lauku apvidos (*euro*/ha) (2. pielikums);

2.3. zemes bāzes vērtības pilsētās nekustamā īpašuma lietošanas mērķiem no mērķu grupas:

2.3.1. "Lauksaimniecības zeme" un "Ūdens objektu zeme" (*euro*/m2) (3. pielikums);

2.3.2. "Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu" (*euro*/m2) (4. pielikums);

2.4. apbūves zemes bāzes vērtības (*euro*/m2), zemes standartplatības (m2) un standartplatību korekcijas koeficienti nekustamā īpašuma lietošanas mērķiem no lietošanas mērķu grupas:

2.4.1. "Derīgo izrakteņu ieguves teritorijas", "Dabas pamatnes un rekreācijas nozīmes zeme", "Individuālo dzīvojamo māju apbūves zeme" un "Daudzdzīvokļu māju apbūves zeme" (5. pielikums);

2.4.2. "Komercdarbības objektu apbūves zeme" un "Ražošanas objektu apbūves zeme" (6. pielikums);

2.4.3. "Sabiedriskās nozīmes objektu apbūves zeme" (7. pielikums);

2.4.4. "Satiksmes infrastruktūras objektu apbūves zeme", "Inženiertehniskās apgādes tīklu un objektu apbūves zeme" un "Neapbūvēta apbūvei paredzēta zeme" (8. pielikums);

2.5. ēku bāzes vērtības, standartapjomi un apjoma korekcijas koeficienti ēku apakšgrupām no ēku grupas:

2.5.1. "Savrupmājas" un "Daudzdzīvokļu un sociālās dzīvojamās mājas" (9. pielikums);

2.5.2. "Komercēkas un publiskās ēkas" (10. pielikums);

2.5.3. "Ražošanas, sakaru, garāžu un noliktavu ēkas" (11. pielikums);

2.5.4. "Lauksaimniecības ēkas" un "Palīgēkas" (12. pielikums);

2.6. inženierbūvju tipu bāzes vērtības (13. pielikums).

3. Šo noteikumu 1. un 3. pielikumā minēto vērtību zonu robežas atbilst lauksaimniecībā izmantojamās zemes vērtību zonējumam (14. pielikums).

4. Šo noteikumu 2. un 4. pielikumā minēto vērtību zonu robežas atbilst meža zemes vērtību zonējumam (15. pielikums).

5. Šo noteikumu 5., 6., 7., 8., 9., 10., 11. un 13. pielikumā minēto vērtību zonu robežas atbilst apbūves vērtību zonējumam (16. pielikums).

6. Vērtību zonējumi publicēti Valsts zemes dienesta datu publicēšanas portālā (www.kadastrs.lv) un PDF (Portable Document Format) formātā Valsts zemes dienesta tīmekļvietnē (www.vzd.gov.lv). Kadastrālo vērtību bāze un vērtību zonējumi elektronisku dokumentu veidā tiek glabāti Valsts zemes dienesta arhīvā un Valsts kancelejas arhīvā.

7. Noteikumi stājas spēkā 2022. gada 1. janvārī.

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs